पुराना टिप्पर खरीदने के मामले में कमिश्नर ने वर्कशाप स्टाफ बदला
निगममें पुराने टिप्पर की सप्लाई मामले मेंं कमिश्नर गुरप्रीत सिंह खैहरा ने वर्कशाप में तैनात स्टाफ का तबादला कर दिया है। टिप्पर मामले में निशाने पर आए प्राइवेट मुलाजिम सुशील राणा से वर्कशाप का चार्ज वापस ले लिया है। सुशील राणा को सिटी बस सर्विस प्रोजेक्ट पर वापस भेजा गया है। हेल्थ डिपार्टमेंट से वर्कशाप में लाए गए संजीव कालिया, गणेश और धीरज को वापस हेल्थ डिपार्टमेंट में भेज दिया है। कमिश्नर ने यह तबादले शुक्रवार शाम को ही कर दिए थे।
वहीं, वर्कशाप एडहॉक कमेटी के चेयरमैन जोगिंदर सिंह टोनी ने टिप्पर मामले को बड़ा घोटाला बताते हुए स्टेट विजिलेंस से जांच करवाने की मांग की है। टाेनी ने कहा कि कराेड़ों रुपए की मशीनरी प्राइवेट मुलाजिम के जरिये क्यों खरीदी गई? वर्कशाप कमेटी से सुझाव क्यों नहीं लिए गए।
स्वच्छ भारत मिशन के तहत पहले फेस में 3.71 करोड़ रुपए से खरीदी गई मशीनरी में एक छोटा टिप्पर पुराना निकला है। मामला सामने आने के बाद निगम कमिश्नर ने जांच के आॅर्डर दिए हैं। लेलैंड कंपनी ने अपने दो मुलाजिमों को बर्खास्त किया है। निगम की जांच अभी शुरुआती दौर में है। वर्कशाप का जिम्मा प्राइवेट मुलाजिम सुशील राणा के पास है। राणा को जिम्मेवारी देने पर सवाल उठाए जा रहे थे।
कमिश्नर ने जांच हेल्थ अफसर को सौंपकर राणा को वर्कशाप से हटा दिया है। जॉइंट कमिश्नर डॉ. जय इंदर सिंह मामले की जांच कर हैं। वह मामले की रिपोर्ट कमिश्नर काे देंगे। जॉइंट कमिश्नर ने एसई लखविंदर सिंह, हेल्थ अफसर डॉ. श्री कृष्ण, सुशील राणा और संजीव कालिया को कारण बताओ नोटिस जारी किया था। हेल्थ अफसर ने कहा है कि मशीनरी खरीद में उनकी भूमिका नहीं होती है।
निगम ने दस नए टिप्पर लिए थे। जांच दौरान इनमें से एक टिप्पर पुराना निकला।
हाउस मीटिंग में उठाएंगे मामला : टोनी | वर्कशापएडहॉक कमेटी के चेयरमैन जोगिंदर सिंह टोनी ने कहा कि वर्कशाप में क्या हो रहा है किसी को कुछ नहीं पता। करोड़ों रुपए की मशीनरी खरीदी गई लेकिन कमेटी को पूछा तक नहीं। कमेटी को डमी कर दिया गया है। घोटाला काफी बड़ा है और बड़े अफसरों के शामिल हुए बिना गड़बड़ी नहीं की जा सकती। जांच स्टेट विजिलेंस से ही करवाई जाए तभी सच सामने आएगा। 11 मार्च को चुनाव के नतीजे पर जब चुनाव आचार संहिता प्रभावी नहीं रहेगी तब एडहॉक कमेटी की मीटिंग बुलाएंगे। मामले को हाउस की मीटिंग में भी उठाएंगे। वर्कशाप कमेटी ने डीजल घोटाले का मामला भी उठाया था लेकिन उसमें भी कुछ नहीं किया गया।
हेल्थ अफसर डॉ. श्री कृष्ण शर्मा ने सोमवार को वर्कशाप में जांच शुरू कर दी है। हेल्थ अफसर ने वर्कशाप में 6 टिप्परों की जांच की। डॉ. श्री कृष्ण ने कहा कि कुल 36 टिप्पर खरीदे गए हैं जिनमें से 10 अभी वर्कशाप में ही खड़े हैं। 26 टिप्पर वर्किंग में हैं। जांच के समय ओएंडएम विभाग के एसई लखविंदर सिंह और वर्कशाप का स्टाफ भी मौजूद रहा। डॉ. श्री कृष्ण टिप्परों के दस्तावेजों में दर्ज रिकार्ड को से टिप्परों से मिला कर देख रहे हैं। उन्होंने कहा कि दस्तावेजी जांच के बाद ऑनलाइन भी होगी। टिप्परों के चैसी नंबर किस साल बने हैं, इसका मिलान ऑनलाइन भी किया जाएगा।
पार्षद जोगिंदर टोनी ने की विजिलेंस जांच की मांग
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva